Toshkent shahrida Senat binosi oldidagi ko‘cha transport harakati uchun vaqtincha yopiladi. Bu haqda poytaxt hokimligi matbuot xizmati xabar berdi. Qayd etilishicha, yo‘lni ta’mirlash va obodonlashtirish ishlari olib borilishi rejalashtirilmoqda. Shu munosabat bilan 3 noyabr kuni soat 00:00 dan 4 noyabr kuni soat 11:00 ga qadar Islom Karimov ko‘chasining Sharof Rashidov ko‘chasi kesishmasidan Amir Temur shohko‘chasi kesishmasigacha bo‘lgan qismi transport harakatlanishi uchun vaqtincha yopiladi. “Haydovchilarga aylanma yo‘llardan foydalanishlarini tavsiya qilamiz va yuzaga kelgan noqulaylik uchun uzr so‘raymiz”, deyiladi ma’lumotda.